گوێڕ

گوێر یەکێکە لە شارەدێیەکانی قەزای مەخموور لە پارێزگای ھەولێر لە ھەرێمی کوردستان لە عێراق. https://www.hawlergov.org/app/node/393 ‎ زانیارینامەی سەرھێڵی کورد پیدیا مەلا قەرە ناوەندی ناحیەی گوێڕە. 

شارەدێی گوێڕ بەدووریی ٤٠ کیلۆمەتر دەکەوێتە ڕۆژاوای شاری ھەولێر، بەدووریی ٥٧ کیلۆمەتر دەکەوێتە باکووری شارۆچکەی مەخموور. https://www.wishe.net/details.aspx?=hewal&jmare=18419&Jor=4

 جوگرافی 
ناحیەی گوێڕ لە رووی جوگرافییەوە دەکەویتە ناوەڕاستی ھەرسێ شاری پارێزگای ھەولێر، پارێزگای مووسڵ و، قەزای مەخموور. ئەم ناحەیەیە دەکەویتە باشووری ڕۆژاوای شاری ھەولێر و نزیکەی ٤٠ کم لێیەوە دوورە. شاری مووسڵ دەکەوێتە باکوری ڕۆژاوای گوێڕ و نزیکەی ٤٥ کم لێیەوە دوورە. قەزای مەخمووریش دەکەوێتە باشووری ڕۆژاوای ناحیەی گوێڕەوە. زێی گەورە سنووری پارێزگای ھەولێر و پارێزگای مووسڵ لێک جیا دەکاتەوە، ناوچەیەکی دەشتایی پان و بەرینی هەیە .
 چۆنیەتیی دروستبوونی ناحیەی گوێڕ 
گوێر لەبەر ئەوەی زێی گەورە بە ڕوویدا تێپەڕ دەبێت و دەکەوێتە سەر زێی گەورە چەند ساڵێک بەر لە سالی ١٩٠٠ ناوی لێ نراوە (قویر) لەسەر دەقی عوسمانییەکان و لەبەر ئەوەی ناوچەیەکی کشتوکاڵی و دەشتێکی زوری ھەیە وردە وردە خەڵک ڕووی لەم ناوچەیە کردووە و بەخێرایی گەورە بووە تاکوو سالی ١٩٢٧ بووەتە ناحیە و تا ئەمڕۆش ھەر وەکوو خۆی ماوتەوە.

 ئیداری 
گوێڕ ھەر لە سەرەتای دروستبوونیەوە سەر بە پارێزگای ھەولێر بوو، بەڵام لەبەر بارودۆخی تایبەت و کێشەی سیاسی لە ساڵی ١٩٨٨ بە بڕیارێکی ئەنجومەنی سەرکردایەتیی شۆڕشی حیزبی بەعس خرایە سەر پارێزگای مووسڵ و تاکو ئیستا لە رووی ئیدارییەوە سەر بە پارێزگای ناوبراوە، بەڵام ھەرێمی کوردستان زۆر لە فەرمانگەکانی سەر بە پارێزگای ھەولێر لەم ناحیەیە کردووەتەوە، بەڵام ناحیەکە هێشتا یەکێکە لە ناوچە جێناکۆکەکانی عێراق.

 پێکھاتە و نەتەوە 
گوێڕ لەڕووی پێکھاتەوە لە دوو نەتەوەی سەرەکی پێک دێت:

کە بریتین لە (کورد و عەرەب) دەتوانین بڵێین ریژەی کورد و عەرەب لەم ناوچەیە وەکو یەکن لە یەک نزیکن (٥٠٪ کورد و ٥٠٪ عەرەب ).
ھەروەھا شاروچکەی گویر ٥١ گوند لە خۆگرتووە.

 دانیشتوان 
سەنتەری شاروچکەی گوێڕ نزیکەی ٩٥٠٠ کەس دەبن و ژمارەی دانیشتووانی گوندەکانیش نزیکەی ٣٤٥٠٠ کەس دەبن واتە سەنتەری شاروچکەی و گوندەکان پیکەوە نزیکەی ٤٤٠٠٠ کەسن ئەوانە بە فیعلی نیشتەجی ی سنوورەکەن .
بەلام تیکرای ئەو کەسانەی کە ماددەی ١٤٠ یان کردووە و پسوولەی خوراکیان گوازراوەتەوە گوێڕ و گوندەکان زیاتر لە ١٠٠ ھەزار کەس دەبن.

 سەرچاوە 

پۆل:شوێنە ئاوەدانەکانی پارێزگای ھەولێر
پۆل:شارەکانی باشووری کوردستان
پۆل:نیشتەجێبوونی کوردەکان لە عێراق
پۆل:ناوچە جێناکۆکەکانی عێراق